Bathara Wisnu nate jumeneng ratu ing ngarcapada nganti kaping pindho, yaiku ing Nagara Medhangpura kanthi jejuluk Prabu Suman, patihe Resi Kosara lan ing Nagara Medhangkamulan ajejuluk Prabu Setmana utawa Wisnupati. Ya Prabu Setmana kang merjaya Prabu Watugunung saka Gilingwesdi sarana giniles ing kreta tinarik kuda pitu kagungane Bathara Surya sawise Prabu Watugunung kalah adu cangkriman.